বাড়তে চলেছে কি ‘‌লক্ষ্মীর ভাণ্ডার’‌ এর অঙ্ক! ইঙ্গিত মুখ্যমন্ত্রীর

ওয়েব ডেস্ক: রাজ্য সফরে মুখ্যমন্ত্রী মমতা বন্দ্যোপাধ্যায়। প্রথমে মুর্শিদাবাদে জনসভা করেন তিনি, আর তারপর গতকাল মালদহে প্রাশাসনিক বৈঠক করেন তিনি, আর তাএপর আজ আলিপুরদুয়ার থেকে। দুই প্রশাসনিক সভা থেকেই তিনি ইঙ্গিত দেন বাড়তে পারে লক্ষ্মীর ভাণ্ডারের টাকা।

উল্লেখ্য, রাজ্য সরকারের তরফ থেকে পশ্চিমবঙ্গের মানুষজনের জন্য বিভিন্ন জনমুখি প্রকল্প চালু করা হয়েছে। যার মধ্যে লক্ষ্মীর ভাণ্ডার অন্যতম। সাধারণ মহিলারা মাসে হাজার করে পান। এবং তফসিলি জাতি–উপজাতির মহিলারা মাসে ১২০০ টাকা করে পেয়ে উপকৃত হন। প্রকল্পের আওতায় রাজ্যের মোট ২ কোটি ২১ লক্ষ মহিলা।

আরও পড়ুন: ভিন রাজ্যে আলু রফতানি বন্ধে নাকা চেকিং বেলিয়াবেড়া থানার পুলিশের

শুধুতাই নয়, পশ্চিমবঙ্গের এই প্রকল্পের নকল করা হচ্ছে এখন ভিনরাজ্যেও। কিন্তু পশ্চিমবঙ্গের মহিলাদের মনে এখন একটাই প্রশ্ন কবে বাড়বে লক্ষ্মীর ভাণ্ডারের টাকা?

মঙ্গলবার মালদহে জনসভা করেন মুখ্যমন্ত্রী। এবং আজ অর্থাৎ বুধবার আলিপুরদুয়ারে জনসভা করেন মুখ্যমন্ত্রী। দুই জনসভা থেকেই পরিষেবা প্রদান অনুষ্ঠান থেকে মুখ্যমন্ত্রী বলেন, ‘আপনারা জানেন, আমি যেটা বলি সেটা করি। সিদ্ধান্ত হয়েছে, যিনি লক্ষ্মীর ভাণ্ডার পান, তিনি সারাজীবন পাবেন। এই লক্ষ্মীর ভাণ্ডার আমার মা–বোনেদের। উত্তরোত্তর বৃদ্ধি পাবে। লক্ষ্মীর ভাণ্ডার আরও বাড়বে।’ আর এই থেকে মনে করা হচ্ছে আবারও বাড়তে পারে লক্ষ্মীর ভাণ্ডার। কারণ আগামী বছর অর্থাৎ ২০২৬-এ রয়েছে বিধানসভা নির্বাচন। তাই লক্ষ্মীর ভাণ্ডারের বরাদ্দ যে বাড়তে পারে তাতে কোন সংশয় নেই।

দেখুন অন্য খবর